nibzard/narodne-novine-full-text-markdown huggingface dataset:
### NN 56/2015 (22.5.2015.), Uredba o dopunama Uredbe o kvaliteti tekućih naftnih goriva

56 22.05.2015 Uredba o dopunama Uredbe o kvaliteti tekućih naftnih goriva

VLADA REPUBLIKE HRVATSKE

1098

Na temelju članka 41. Zakona o zaštiti zraka (»Narodne novine«, br. 130/2011 i 47/2014) i članka 30. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 21. svibnja 2015. godine donijela

UREDBU

O DOPUNAMA UREDBE O KVALITETI TEKUĆIH NAFTNIH GORIVA

Članak 1.

U Uredbi o kvaliteti tekućih naftnih goriva (»Narodne novine«, br. 113/2013 i 76/2014), u članku 2. stavku 1. iza točke 8. dodaje se točka 9. koja glasi:

»9. Direktiva Komisije 2014/77/EU оd 10. lipnja 2014. o izmjeni priloga I. i II. Direktivi 98/70/EZ Europskog parlamenta i Vijeća o kakvoći benzinskih i dizelskih goriva (Tekst značajan za EGP) (SL L 170, 11. 6. 2014.).«.

Iza stavka 2. dodaje se stavak 3. koji glasi:

»(3) Ovom se Uredbom utvrđuje nadležno tijelo za provedbu Provedbene Odluke Komisije (EU) 2015/253 od 16. veljače 2015. o utvrđivanju pravila uzorkovanja i izvješćivanja u skladu s Direktivom Vijeća 1999/32/EZ za sadržaj sumpora u brodskim gorivima (SL L 41, 17. 2. 2015.; u daljnjem tekstu: Provedbena Odluka 2015/253).«.

Članak 2.

Iza članka 3. dodaje se članak 3.a koji glasi:

»Članak 3.a

Nadležno tijelo za provedbu Provedbene Odluke 2015/253 je Inspekcija sigurnosti plovidbe ministarstva nadležnog za pomorstvo.«.

Članak 3.

U članku 26. iza stavka 5. dodaje se stavak 6. koji glasi:

»(6) Određivanje pravila o metodama i učestalosti uzorkovanja brodskih goriva koja se koriste na brodu ili pri njihovu dostavljanju brodovima te način izvješćivanja definira se i provodi sukladno Provedbenoj Odluci 2015/253.«.

Članak 4.

Postupci pokrenuti po odredbama Uredbe o kvaliteti tekućih naftnih goriva (»Narodne novine«, br. 113/2013 i 76/2014) do dana stupanja na snagu ove Uredbe dovršit će se prema odredbama te Uredbe.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/46

Urbroj: 50301-05/25-15-2

Zagreb, 21. svibnja 2015.

Predsjednik
Zoran Milanović, v. r.
### NN 56/2015 (22.5.2015.), Odluka o davanju prethodne suglasnosti na Prijedlog izmjena Statuta Središnjeg registra osiguranika

VLADA REPUBLIKE HRVATSKE

1099

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 4. stavkom 3. Zakona o Središnjem registru osiguranika (»Narodne novine«, broj 159/2013), Vlada Republike Hrvatske je na sjednici održanoj 21. svibnja 2015. godine donijela

ODLUKU

O DAVANJU PRETHODNE SUGLASNOSTI NA PRIJEDLOG IZMJENA STATUTA SREDIŠNJEG REGISTRA OSIGURANIKA

I.

Daje se prethodna suglasnost na Prijedlog izmjena Statuta Središnjeg registra osiguranika, koji je Upravno vijeće Središnjeg registra osiguranika utvrdilo na sjednici održanoj 18. svibnja 2015. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/199

Urbroj: 50301-04/04-15-2

Zagreb, 21. svibnja 2015.

Predsjednik

Zoran Milanović, v. r.
### NN 56/2015 (22.5.2015.), Odluka o izmjenama Odluke o osnivanju Savjeta za mlade

VLADA REPUBLIKE HRVATSKE

1100

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 21. svibnja 2015. godine donijela

ODLUKU

O IZMJENAMA ODLUKE O OSNIVANJU SAVJETA ZA MLADE

I.

U Odluci o osnivanju Savjeta za mlade (»Narodne novine«, broj 102/2012), u točki III. stavak 1. mijenja se i glasi:

»Savjet čine:

– zamjenik ministra socijalne politike i mladih

– predstavnik Ministarstva socijalne politike i mladih

– predstavnik Ministarstva znanosti, obrazovanja i sporta

– predstavnik Ministarstva zdravlja

– predstavnik Ministarstva rada i mirovinskoga sustava

– predstavnik Ministarstva kulture

– predstavnik Ministarstva poduzetništva i obrta

– predstavnik Ministarstva graditeljstva i prostornoga uređenja

– predstavnik Ministarstva pravosuđa

– predstavnik Ministarstva regionalnoga razvoja i fondova Europske unije

– predstavnik Ministarstva vanjskih i europskih poslova

– predstavnik Ureda za udruge

– predstavnik Ureda za ljudska prava i prava nacionalnih manjina

– predstavnik Ureda za ravnopravnost spolova

– predstavnik Udruge gradova u Republici Hrvatskoj

– predstavnik Udruge općina u Republici Hrvatskoj

– predstavnik Hrvatske zajednice županija

– tri predstavnika znanstvenih i obrazovnih ustanova

– sedam predstavnika udruga mladih i za mlade.«.

Iza stavka 3. dodaje se novi stavak 4. koji glasi:

»Zamjenik ministra socijalne politike i mladih je zamjenik predsjednika Savjeta.«.

Dosadašnji stavci 4. – 7. postaju stavci 5. – 8.

II.

U točki IV. stavak 1. mijenja se i glasi:

»Članove i zamjenike članova Savjeta imenuje Vlada Republike Hrvatske.«.

U stavku 2. riječi: »Saveza Udruge gradova i Udruge općina Republike Hrvatske« zamjenjuju se riječima: »Udruge gradova u Republici Hrvatskoj, Udruge općina u Republici Hrvatskoj«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/186

Urbroj: 50301-04/04-15-2

Zagreb, 21. svibnja 2015.

Predsjednik

Zoran Milanović, v. r.
### NN 56/2015 (22.5.2015.), Pravilnik o izmjenama i dopuni Pravilnika o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije - solarnih toplinskih sustava

56 22.05.2015 Pravilnik o izmjenama i dopuni Pravilnika o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije - solarnih toplinskih sustava

MINISTARSTVO GRADITELJSTVA I PROSTORNOGA UREĐENJA

1107

Na temelju članka 33. Zakona o energetskoj učinkovitosti (»Narodne novine«, broj 127/14) ministrica graditeljstva i prostornoga uređenja uz suglasnost ministra nadležnog za energetiku donosi

PRAVILNIK

O IZMJENAMA I DOPUNI PRAVILNIKA O UVJETIMA I MJERILIMA ZA UTVRĐIVANJE SUSTAVA KVALITETE USLUGA I RADOVA ZA CERTIFICIRANJE INSTALATERA OBNOVLJIVIH IZVORA ENERGIJE – SOLARNIH TOPLINSKIH SUSTAVA

Članak 1.

U Pravilniku o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije – solarnih toplinskih sustava (»Narodne novine«, broj 33/2015) u članku 23. stavku 1. podstavku 3. brišu se riječi: »barem jednu«.

U podstavku 4. brišu se riječi: »barem dvije«.

Iza stavka 4. dodaje se novi stavak 5. koji glasi:

»Iznimno, od stavaka 2., 3. i 4. ovoga članka u provođenju teoretskog i praktičnog dijela izobrazbe i provjere znanja iz stavka 1. podstavka 1. ovoga članka ne mogu sudjelovati osobe nadležne za nadzor nad provođenjem Programa osposobljavanja ili obavljanje druge vrste nadzora nad poslovanjem nositelja Programa osposobljavanja.«.

Dosadašnji stavak 5. postaje stavak 6.

Članak 2.

U članku 24. stavak 2. mijenja se i glasi:

»Zahtjevu iz stavka 1. ovoga članka prilažu se:

1. preslike diploma odnosno svjedodžbi stručnih osoba koje će provoditi Program izobrazbe i stručno usavršavanje;

2. životopisi stručnih osoba koje će provoditi Program izobrazbe i stručno usavršavanje;

3. preslike potvrda Hrvatskog zavoda za mirovinsko osiguranje o radno-pravnom statusu i stažu ili elektronski zapisi o radno-pravnom statusu (elektronički zapisi o podacima evidentiranim u matičnoj evidenciji HZMO) stručnih osoba koje će provoditi Program izobrazbe i administrativne osobe;

4. detaljno razrađeni Program izobrazbe s planiranom satnicom prema Prilogu 1. ovoga Pravilnika;

5. sadržaj i način provođenja provjere znanja polaznika Programa osposobljavanja;

6. dokaz o vlasništvu, najmu ili pravu korištenja potrebnog prostora za provođenje Programa osposobljavanja;

7. javnobilježnički ovjerena izjava da pravna osoba raspolaže tehnički opremljenim prostorom za provođenje Programa osposobljavanja u skladu s člankom 23. stavkom 6. ovoga Pravilnika;

8. ugovori o djelu predavača na Programu osposobljavanja koji nisu zaposleni kod Nositelja Programa osposobljavanja;

9. dokaz o plaćenoj upravnoj pristojbi.«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-0/14-12/11

Urbroj: 531-04-2-15-21

Zagreb, 14. svibnja 2015.

Ministrica

Anka Mrak-Taritaš, dipl. ing. arh., v. r.
### NN 56/2015 (22.5.2015.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1109

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12 i 14/14), Hrvatska energetska regulatorna agencija je na sjednici Upravnog vijeća održanoj 18. svibnja 2015. godine donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, za razdoblje 1. srpnja 2015. – 31. prosinca 2015., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,49 | 0,29 |
| Srednji napon | | 2 | - | 0,50 | 0,29 |
| Niski napon | Plavi | 3 | 0,57 | - | - |
| Bijeli | 4 | - | 0,59 | 0,35 |
| Crveni | 5 | - | 0,53 | 0,31 |
| Žuti (javna rasvjeta) | 6 | 0,40 | - | - |

b) Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,61 | 0,36 |
| Srednji napon | | 2 | - | 0,63 | 0,37 |
| Niski napon | Plavi | 3 | 0,71 | - | - |
| Bijeli | 4 | - | 0,74 | 0,44 |
| Crveni | 5 | - | 0,66 | 0,39 |
| Žuti (javna rasvjeta) | 6 | 0,50 | - | - |

II.

Ova Odluka objavit će se u »Narodnim novinama«, a stupa na snagu 1. srpnja 2015. godine.

Klasa: 011-01/15-01/07

Urbroj: 371-01/15-01

Zagreb, 18. svibnja 2015.

Predsjednik
Upravnog vijeća
Tomislav Jureković, dipl. ing., v. r.

56 22.05.2015 Odluka o iznosu tarifnih stavki za zajamčenu opskrbu električnom energijom

56 22.05.2015 Odluka o iznosu tarifnih stavki za zajamčenu opskrbu električnom energijom
### NN 56/2015 (22.5.2015.), Ispravak Pravilnika o izmjenama i dopunama Pravilnika o uvjetima i načinu ostvarivanja prava na povlašteni prijevoz na linijama u javnom pomorskom prijevozu

NARODNE NOVINE

1112

Nakon izvršenog uspoređivanja s izvornim tekstom utvrđena je tiskarska pogreška u Pravilniku o izmjenama i dopunama Pravilnika o uvjetima i načinu ostvarivanja prava na povlašteni prijevoz na linijama u javnom pomorskom prijevozu koji je objavljen u »Narodnim novinama«, broj 52 od 13. svibnja 2015. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA POVLAŠTENI PRIJEVOZ NA LINIJAMA U JAVNOM POMORSKOM PRIJEVOZU

U članku 3. stavak 5. ispravno glasi:

»(5) Pored prava iz stavka 2. ovoga članka, djeca koja pohađaju obvezni predškolski program izvan otoka svoga prebivališta imaju dodatno pravo na pet besplatnih polazno-povratnih putovanja tjedno, dok djeca koja pohađaju predškolski program na otoku svoga prebivališta, kao i učenici i studenti koji se školuju na otoku svoga prebivališta imaju dodatno pravo na dva besplatna polazno-povratna putovanja tjedno.«

Urbroj: 50501-4/2-15-02

Zagreb, 21. svibnja 2015.

Glavna urednica

Zdenka Pogarčić, v. r.
### NN 57/2015 (27.5.2015.), Zakon o dopuni Zakona o sprječavanju sukoba interesa

57 27.05.2015 Zakon o dopuni Zakona o sprječavanju sukoba interesa

HRVATSKI SABOR

1113

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O SPRJEČAVANJU SUKOBA INTERESA

Proglašavam Zakon o dopuni Zakona o sprječavanju sukoba interesa, koji je Hrvatski sabor donio na sjednici 15. svibnja 2015. godine.

Klasa: 011-01/15-01/45

Urbroj: 71-05-03/1-15-2

Zagreb, 19. svibnja 2015.

Predsjednica
Republike Hrvatske
Kolinda Grabar-Kitarović, v. r.

ZAKON

O DOPUNI ZAKONA O SPRJEČAVANJU SUKOBA INTERESA

Članak 1.

U Zakonu o sprječavanju sukoba interesa (»Narodne novine«, br. 26/11., 12/12., 126/12. i 48/13.) u članku 8. stavku 10. iza riječi: »dužnosnika« dodaju se riječi: »te se na njih ne primjenjuju odredbe zakona kojim se uređuje zaštita osobnih podataka«.

PRIJELAZNA I ZAVRŠNA ODREDBA

Članak 2.

Postupci koji su započeti prije stupanja na snagu ovoga Zakona dovršit će se prema odredbama ovoga Zakona.

Povjerenstvo za odlučivanje o sukobu interesa dužno je objavljivati podatke iz članka 8. Zakona o sprječavanju sukoba interesa (»Narodne novine«, br. 26/11., 12/12., 126/12. i 48/13.), u skladu s ovim Zakonom.

Članak 3.

Ovaj Zakon stupa na snagu prvog dana od dana objave u »Narodnim novinama«.

Klasa: 022-03/15-01/01

Zagreb, 15. svibnja 2015.

HRVATSKI SABOR

Predsjednik
Hrvatskoga sabora
Josip Leko, v. r.
### NN 57/2015 (27.5.2015.), Odluka o postavljanju generalnog konzula Republike Hrvatske u Bosni i Hercegovini, sa sjedištem u Tuzli

57 27.05.2015 Odluka o postavljanju generalnog konzula Republike Hrvatske u Bosni i Hercegovini, sa sjedištem u Tuzli

PREDSJEDNICA REPUBLIKE HRVATSKE

1114

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/14-01/22, urbroj: 5030115/1-15-08 od 14. svibnja 2015., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U BOSNI I HERCEGOVINI

Mr. sc. IVAN BANDIĆ postavlja se za generalnog konzula Republike Hrvatske u Bosni i Hercegovini, sa sjedištem u Tuzli i konzularnim ovlastima nad konzularnim područjem koje obuhvaća sljedeće općine: Banovići, Bijeljina, Bosanski Šamac, Čelić, Domaljevac-Šamac, Gračanica, Gradačac, Kalesija, Kladanj, Lopare, Lukavac, Modriča, Odžak, Orašje, Sapna, Srebrenik, Šekovići, Teočak, Tuzla, Ugljevik, Vukosavlje, Zvornik, Živinice i distrikt Brčko.

Ova Odluka stupa na snagu danom donošenja.

Klasa: 018-07/15-04/01

Urbroj: 71-05-03/1-15-2

Zagreb, 19. svibnja 2015.

Predsjednica
Republike Hrvatske
Kolinda Grabar-Kitarović, v. r.
### NN 57/2015 (27.5.2015.), Odluka o postavljanju izvanrednog i opunomoćenog veleposlanika Republike Hrvatske u Republici Indoneziji i Filipinima, sa sjedištem u Jakarti

PREDSJEDNICA REPUBLIKE HRVATSKE

1115

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/11, urbroj: 5030115/1-15-23 od 13. svibnja 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DRAŽEN MARGETA, izvanredni i opunomoćeni veleposlanik Republike Hrvatske u Republici Indoneziji, sa sjedištem u Jakarti, postavlja se i za izvanrednog i opunomoćenog veleposlanika Republike Hrvatske u Republici Filipinima, sa sjedištem u Jakarti.

Ova Odluka stupa na snagu danom donošenja.

Klasa: 018-07/15-02/18

Urbroj: 71-05-03/1-15-2

Zagreb, 19. svibnja 2015.

Predsjednica

Republike Hrvatske

Kolinda Grabar-Kitarović, v. r.
### NN 57/2015 (27.5.2015.), Odluka o opozivu izvanrednog i opunomoćenog veleposlanika Republike Hrvatske u Ruskoj Federaciji, Republici Bjelarus i Republici Kazahstanu, sa sjedištem u Moskvi

PREDSJEDNICA REPUBLIKE HRVATSKE

1116

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/15-02/03, urbroj: 5030115/1-15-08 od 14. svibnja 2015., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IGOR POKAZ opoziva se dužnosti izvanrednog i opunomoćenog veleposlanika Republike Hrvatske u Ruskoj Federaciji, sa sjedištem u Moskvi, dužnosti izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi, i dužnosti izvanrednog i opunomoćenog veleposlanika Republike Hrvatske u Republici Kazahstanu, sa sjedištem u Moskvi.

Ova Odluka stupa na snagu 30. lipnja 2015. godine.

Klasa: 018-07/15-02/17

Urbroj: 71-05-03/1-15-2

Zagreb, 19. svibnja 2015.

Predsjednica

Republike Hrvatske

Kolinda Grabar-Kitarović, v. r.
### NN 57/2015 (27.5.2015.), Rješenje o razrješenju sanacijskog upravitelja Opće bolnice Šibensko-kninske županije

57 27.05.2015 Rješenje o razrješenju sanacijskog upravitelja Opće bolnice Šibensko-kninske županije

VLADA REPUBLIKE HRVATSKE

1117

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 21. svibnja 2015. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE ŠIBENSKO-KNINSKE ŽUPANIJE

Razrješuje se ANTE ŽUPANOVIĆ, dr. med., dužnosti sanacijskog upravitelja Opće bolnice Šibensko-kninske županije, na osobni zahtjev.

Klasa: 080-02/15-02/75

Urbroj: 5030115/1-15-02

Zagreb, 21. svibnja 2015.

Predsjednik
Zoran Milanović, v. r.
### NN 57/2015 (27.5.2015.), Rješenje o imenovanju sanacijskog upravitelja Opće bolnice Šibensko-kninske županije

VLADA REPUBLIKE HRVATSKE

1118

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 21. svibnja 2015. godine donijela

RJEŠENJE

O IMENOVANJU SANACIJSKOG UPRAVITELJA OPĆE BOLNICE ŠIBENSKO-KNINSKE ŽUPANIJE

Imenuje se MARIN PAIĆ, dr. med., sanacijskim upraviteljem Opće bolnice Šibensko-kninske županije.

Klasa: 080-02/15-01/80

Urbroj: 5030115/1-15-02

Zagreb, 21. svibnja 2015.

Predsjednik

Zoran Milanović, v. r.
### NN 57/2015 (27.5.2015.), Rješenje o razrješenju člana Upravnog vijeća Agencije za poljoprivredno zemljište

VLADA REPUBLIKE HRVATSKE

1119

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, br. 39/2009, 33/2010, 109/2011, 66/2013 i 141/2013), Vlada Republike Hrvatske je na sjednici održanoj 21. svibnja 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Razrješuje se DARKO GRIVIČIĆ dužnosti člana Upravnog vijeća Agencije za poljoprivredno zemljište, na osobni zahtjev.

Klasa: 080-02/15-02/76

Urbroj: 5030115/1-15-02

Zagreb, 21. svibnja 2015.

Predsjednik

Zoran Milanović, v. r.
### NN 57/2015 (27.5.2015.), Rješenje o imenovanju članice Upravnog vijeća Agencije za poljoprivredno zemljište

VLADA REPUBLIKE HRVATSKE

1120

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, br. 39/2009, 33/2010, 109/2011, 66/2013 i 141/2013), Vlada Republike Hrvatske je na sjednici održanoj 21. svibnja 2015. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Imenuje se BRANKA ŠEPUT članicom Upravnog vijeća Agencije za poljoprivredno zemljište.

Klasa: 080-02/15-01/78

Urbroj: 5030115/1-15-02

Zagreb, 21. svibnja 2015.

Predsjednik

Zoran Milanović, v. r.
### NN 57/2015 (27.5.2015.), Pravilnik o izmjenama i dopunama Pravilnika o službenoj iskaznici i službenoj znački inspektora financijskog i proračunskog nadzora

MINISTARSTVO FINANCIJA

1122

Na temelju članka 121. stavka 3. Zakona o proračunu (»Narodne novine«, broj 87/08, 136/12 i 15/15), članka 86.c. stavka 4. Zakona o financijskom poslovanju i predstečajnoj nagodbi (»Narodne novine«, broj 108/12, 144/12, 81/13 i 112/13) i članka 40. stavka 4. Zakona o financijskom poslovanju i računovodstvu neprofitnih organizacija (»Narodne novine«, broj 121/14) ministar financija donosi

PRAVILNIK

O IZMJENAMA I DOPUNAMA PRAVILNIKA O SLUŽBENOJ ISKAZNICI I SLUŽBENOJ ZNAČKI INSPEKTORA FINANCIJSKOG I PRORAČUNSKOG NADZORA

Članak 1.

U Pravilniku o službenoj iskaznici i službenoj znački inspektora financijskog i proračunskog nadzora (»Narodne novine«, broj 125/13), članku 3. stavku 3. podstavku 1. mijenja se tekst OVLASTI i glasi:

»Nositelj ove iskaznice ovlašten je obavljati inspekcijski nadzor i poduzimati propisane mjere i radnje u skladu s propisima o proračunskom nadzoru i drugim posebnim propisima te financijske nadzore u skladu s propisima o financijskom poslovanju i predstečajnoj nagodbi, propisima o financijskom poslovanju neprofitnih organizacija i drugim posebnim propisima.«

Članak 2.

Iskaznice izdane prema Pravilniku o službenoj iskaznici i službenoj znački inspektora financijskog i proračunskog nadzora (»Narodne novine«, broj 125/13) vrijedit će do izdavanja novih iskaznica stupanjem na snagu ovoga Pravilnika.

Članak 3.

Dosadašnji Prilog 1. zamjenjuje se novim Prilogom 1. koji je sastavni dio ovoga Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/161

Urbroj: 513-08-04-15-1

Zagreb, 28. travnja 2015.

Ministar financija

mr. sc. Boris Lalovac, v. r.

PRILOG 1.

OBRAZAC SLUŽBENE ISKAZNICE

![](dodatni/436139.jpg)

57 27.05.2015 Pravilnik o izmjenama i dopunama Pravilnika o službenoj iskaznici i službenoj znački inspektora financijskog i proračunskog nadzora
### NN 57/2015 (27.5.2015.), Odluka o izdavanju numizmatičkih kompleta optjecajnoga kovanog novca Republike Hrvatske, kuna i lipa, s oznakom godine kovanja "2015."

57 27.05.2015 Odluka o izdavanju numizmatičkih kompleta optjecajnoga kovanog novca Republike Hrvatske, kuna i lipa, s oznakom godine kovanja "2015."

HRVATSKA NARODNA BANKA

1129

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2015. godini, koju je Savjet Hrvatske narodne banke pod z. br. 2026/2014. donio na sjednici održanoj 12. studenoga 2014., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je

ODLUKU

O IZDAVANJU NUMIZMATIČKIH KOMPLETA OPTJECAJNOGA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2015.«

1. Hrvatska narodna banka izdaje numizmatički komplet kovanog novca Republike Hrvatske, kuna i lipa, s oznakom godine kovanja »2015.«.

2. Hrvatska narodna banka izdaje numizmatički komplet iz točke 1. ove Odluke u količini od 1000 komada.

3. Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja i zataljene su u plastične omote pravokutnog oblika, dimenzija 166 x 111 mm.

4. Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), s tim da će navedeni apoeni nositi godinu »2015.« kao oznaku godine kovanja.

5. Numizmatički komplet kovanog novca kuna i lipa s oznakom godine kovanja »2015.« prodavat će se po cijeni od 95,00 kuna za komad, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu prvog dana nakon dana njezine objave u »Narodnim novinama«.

O. br.: 122-020/05-15/BV

Zagreb, 13. svibnja 2015.

Guverner
Hrvatske narodne banke
prof. dr. sc. Boris Vujčić, v. r.
### NN 57/2015 (27.5.2015.), Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

57 27.05.2015 Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

HRVATSKI ZAVOD ZA MIROVINSKO OSIGURANJE

1130

Na temelju članka 104. stavka 2. Zakona o mirovinskom osiguranju (»Narodne novine«, br. 157/2013, 151/2014 i 33/2015) i članka 21. točke 1. Statuta Hrvatskog zavoda za mirovinsko osiguranje (»Narodne novine«, br. 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 21. svibnja 2015., donosi

PRAVILNIK

O IZMJENAMA I DOPUNAMA PRAVILNIKA O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

Članak 1.

U Pravilniku o vođenju matične evidencije Hrvatskog zavoda za mirovinsko osiguranje (»Narodne novine«, br. 159/2013 i 22/2015, u daljnjem tekstu: Pravilnik), u članku 8. iza stavka 2. dodaje se novi stavak 3. koji glasi:

»(3) Zavod, kao korisnik osobnog identifikacijskog broja (OIB), koji u službenoj evidenciji evidentira podatak o prestanku poslovanja obveznika doprinosa – pravne osobe, na temelju usuglašenog protokola s Ministarstvom financija – Poreznom upravom, može preuzeti i evidentirati podatak o prestanku pravne osobe ako to obveznik doprinosa, pravna osoba iz članka 7. ovog Pravilnika, nije učinio.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 041-01/15-02/4

Urbroj: 341-99-01/01-15-5

Zagreb, 21. svibnja 2015.

Predsjednica
Upravnog vijeća
Mirjana Rađenović, v. r.
### NN 57/2015 (27.5.2015.), Rješenje Zavoda za unapređivanje zaštite na radu klasa: UP/I-115-01/15-01/31, urbroj: 425-02/2-15-2 od 18. svibnja 2015.

57 27.05.2015 Rješenje Zavoda za unapređivanje zaštite na radu klasa: UP/I-115-01/15-01/31, urbroj: 425-02/2-15-2 od 18. svibnja 2015.

ZAVOD ZA UNAPREĐIVANJE ZAŠTITE NA RADU

1131

Na zahtjev društva ENING d.o.o. iz Bjelovara, Iločka 33, OIB: 67647928091, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ENING d.o.o. iz Bjelovara, Iločka 33, OIB: 67647928091, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanja radne opreme;

5) ispitivanja u radnom okolišu:

5.1. ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/31

Urbroj: 425-02/2-15-2

Zagreb, 18. svibnja 2015.

Ravnatelj
Vitomir Begović, v. r.
### NN 57/2015 (27.5.2015.), Rješenje Zavoda za unapređivanje zaštite na radu klasa: UP/I-115-01/15-01/32, urbroj: 425-01/1-15-2 od 20. svibnja 2015.

ZAVOD ZA UNAPREĐIVANJE ZAŠTITE NA RADU

1132

Na zahtjev društva EKSPERT PROJEKT d.o.o. iz Zaprešića, D. Tadijanovića 4, OIB: 99165778773, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

EKSPERT PROJEKT d.o.o. iz Zaprešića, D. Tadijanovića 4, OIB: 99165778773, ispunjava uvjete za obavljanje poslova zaštite na radu, te se ovlašćuje za obavljanje sljedećih poslova:

1) obavljanje poslova zaštite na radu kod poslodavca koji zapošljava do uključivo 49 radnika;

2) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba predmetne poslove obavlja samo s jednim zaposlenim: Mario Stubičar, OIB: 85470699488, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/32

Urbroj: 425-01/1-15-2

Zagreb, 20. svibnja 2015.

Ravnatelj

Vitomir Begović, v. r.
### NN 57/2015 (27.5.2015.), Izmjena Pravilnika o postupku pred Vijećem sportske arbitraže Hrvatskog olimpijskog odbora (NN 11/15)

57 27.05.2015 Izmjena Pravilnika o postupku pred Vijećem sportske arbitraže Hrvatskog olimpijskog odbora (NN 11/15)

HRVATSKI OLIMPIJSKI ODBOR

1133

Na temelju članka 52. Zakona o sportu (urednički pročišćeni tekst »Narodne novine« broj 71/06, 150/08, 124/10, 124/11, 86/12 i 94/13) i članka 71., 72. i 73. Statuta Hrvatskog olimpijskog odbora, na prijedlog Vijeća Hrvatskog olimpijskog odbora s 35. sjednice održane 21. travnja 2015., Skupština Hrvatskog olimpijskog odbora na svojoj 40. sjednici održanoj 4. svibnja 2015. donosi

IZMJENU

PRAVILNIKA O POSTUPKU PRED VIJEĆEM SPORTSKE ARBITRAŽE HRVATSKOG OLIMPIJSKOG ODBORA (»Narodne novine« 11/15)

Članak 1.

Mijenja se odredba čl. 11. st. 2. Pravilnika o postupku pred Vijećem sportske arbitraže Hrvatskog olimpijskog odbora (»Narodne novine« broj 11/15) tako da sada glasi:

»Trenutak kada su iscrpljena druga redovna ili izvanredna sredstva pravne zaštite u okvirima nacionalnog sportskog saveza odnosno udruge smatra se dan kada je odluka koja se pobija dostavljena. Odluka je dostavljena ako je uručena preporučenom pošiljkom uz povratnicu ili neposrednim potpisom osobe kojoj se odluka dostavlja. U slučaju odbijanja primitka dostava se smatra izvršenom protekom roka od 8 (osam) dana od dana objavljivanja na oglasnoj ploči Hrvatskog olimpijskog odbora na adresi sjedišta Hrvatskog olimpijskog odbora.«

Članak 2.

Ostale odredbe Pravilnika o postupku pred Vijećem sportske arbitraže Hrvatskog olimpijskog odbora (»Narodne novine« broj 11/15) ostaju nepromijenjene.

Ova izmjena Pravilnika objavljuje se u »Narodnim novinama«, a stupa na snagu 8 dana od dana objavljivanja.

Broj: 378/15

Zagreb, 4. svibnja 2015.

Predsjednik
Hrvatskog olimpijskog odbora
dr. sc. Zlatko Mateša, v. r.
### NN 57/2015 (27.5.2015.), Dopuna Odluke o troškovima postupka pred Vijećem sportske arbitraže Hrvatskog olimpijskog odbora (NN 72/99)

HRVATSKI OLIMPIJSKI ODBOR

1134

Na temelju čl. 52. Zakona o sportu (»Narodne novine« broj 71/06, 150/08, 124/10, 124/11, 86/12 i 94/13) i članka 73. Statuta Hrvatskog olimpijskog odbora (broj 916/12), na prijedlog Vijeća Hrvatskog olimpijskog odbora sa 35. sjednice održane 21. travnja 2015. godine, Skupština Hrvatskog olimpijskog odbora na svojoj 40. sjednici održanoj 4. svibnja 2015. godine donosi

DOPUNU

ODLUKE O TROŠKOVIMA POSTUPKA PRED VIJEĆEM SPORTSKE ARBITRAŽE HRVATSKOG OLIMPIJSKOG ODBORA (»Narodne novine« 72/99)

Članak 1.

U čl. 2. Odluke o troškovima postupka pred Vijećem sportske arbitraže Hrvatskog olimpijskog odbora broj 966 od 25. svibnja 1999., »Narodne novine« 72/99 (dalje u tekstu »Odluka«) dodaje se stavak 4. koji glasi:

»Iznimno, ako je Vijeće Hrvatskog olimpijskog odbora odbilo zahtjev stranke iz čl. 2. st. 3. ove Odluke, Vijeće sportske arbitraže može stranku fizičku osobu osobito teškog imovinskog stanja osloboditi plaćanja pristojbe do polovine iznosa iz čl. 4. ove Odluke, za koji iznos će se umanjiti materijalni troškovi postupka ako stranka koja je podnijela zahtjev ne uspije u sporu. Ako podnositelj zahtjeva uspije u sporu, Vijeće sportske arbitraže će po službenoj dužnosti naložiti stranci koja je izgubila spor nadoknaditi razliku ili razmjerni dio razlike neplaćene pristojbe uplatom na račun Hrvatskog olimpijskog odbora s naznakom Vijeće sportske arbitraže – materijalni troškovi postupka.«

Članak 2.

Ostale odredbe Odluke ostaju nepromijenjene.

Ova odluka objavljuje se u Narodnim novinama«, te stupa na snagu 8 dana od objave.

Broj: 379/15

Zagreb, 4. svibnja 2015.

Predsjednik

Hrvatskog olimpijskog odbora

dr. sc. Zlatko Mateša, v. r.
### NN 58/2015 (28.5.2015.), Naputak o provedbi Pravilnika o uvjetima pod kojima posjednici životinja mogu odabrati ovlaštenu veterinarsku organizaciju ("Narodne novine" br. 181/03 i 145/08)

58 28.05.2015 Naputak o provedbi Pravilnika o uvjetima pod kojima posjednici životinja mogu odabrati ovlaštenu veterinarsku organizaciju ("Narodne novine" br. 181/03 i 145/08)

MINISTARSTVO POLJOPRIVREDE

1137

Na temelju članaka 18. i 19. Zakona o sustavu državne uprave (»Narodne novine« br. 150/11), a u svezi s člankom 109. stavka 9. Zakona o veterinarstvu (»Narodne novine« br. 82/13 i 148/13) ministar poljoprivrede donosi

NAPUTAK

O PROVEDBI PRAVILNIKA O UVJETIMA POD KOJIMA POSJEDNICI ŽIVOTINJA MOGU ODABRATI OVLAŠTENU VETERINARSKU ORGANIZACIJU (»Narodne novine« br. 181/03 i 145/08)

I.

Slijedom stavljanja izvan snage Rješenja, klasa: UP/I-322-02/14-0l/510; urbroj: 525-10/0246-14-l od 25. studenoga 2014. godine kojim je cijeli teritorij Republike Hrvatske proglašen zaraženim zbog pojave Bolesti plavog jezika, određuje se rok od 30 dana od dana objave ovog Naputka u »Narodnim novinama«, u kojem posjednici mogu iskoristiti pravo odabira ovlaštene veterinarske organizacije za provedbu poslova iz stavka 3. članka 109. Zakona o veterinarstvu za 2015. godinu.

II.

Postupak odabira propisan je Pravilnikom o uvjetima pod kojima posjednici životinja mogu birati ovlaštenu veterinarsku organizaciju.

Ovlaštene veterinarske organizacije dužne su omogućiti posjednicima životinja korištenje prava odabira provedbom propisanog postupka, svakog radnog dana, najmanje jedan sat dnevno, u uredovno radno vrijeme svih ambulanti u sastavu ovlaštene veterinarske organizacije.

Obavijest o vremenu kada posjednici mogu iskoristiti pravo odabira mora biti postavljena na ulaz u svaku ambulantu ovlaštene veterinarske organizacije, jasno vidljiva i izvan uredovnog radnog vremena.

III.

Ovaj Naputak stupa na snagu danom donošenja.

Klasa: 322-01/15-01/236

Urbroj: 525-10/1114-15-1

Zagreb, 5. svibnja 2015.

Ministar
Tihomir Jakovina, v. r.
### NN 58/2015 (28.5.2015.), Rješenje Ministarstva zdravlja klasa: UP/I-510-01/14-01/12 urbroj: 534-04-1-2/7-15-15 od 14. svibnja 2015.

58 28.05.2015 Rješenje Ministarstva zdravlja klasa: UP/I-510-01/14-01/12 urbroj: 534-04-1-2/7-15-15 od 14. svibnja 2015.

MINISTARSTVO ZDRAVLJA

1138

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za glavobolje« na vrijeme od pet godina.

2. Klinika za neurologiju Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi, naziva podnijeti zahtjev za obnovu naziva »Referentni centar Ministarstva zdravlja za glavobolje«.

3. »Referentni centar Ministarstva zdravlja za glavobolje« Klinike za neurologiju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/12

Urbroj: 534-04-1-2/7-15-15

Zagreb, 14. svibnja 2015.

Ministar
prim. Siniša Varga, dr. med. dent., v. r.
### NN 58/2015 (28.5.2015.), Rješenje Ministarstva zdravlja klasa: UP/I-510-01/14-01/19 urbroj: 534-04-1-2/7-15-15 od 14. svibnja 2015.

MINISTARSTVO ZDRAVLJA

1139

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurokirurgiju Kliničkog bolničkog centra Zagreb, dodjeljuje se naziv »Referentni centar Ministarstva zdravlja za pedijatrijsku neurokirurgiju« na vrijeme od pet godina.

2. Klinika za neurokirurgiju Kliničkog bolničkog centra Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za pedijatrijsku neurokirurgiju«.

3. »Referentni centar Ministarstva zdravlja za pedijatrijsku neurokirurgiju« Klinike za neurokirurgiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/19

Urbroj: 534-04-1-2/7-15-15

Zagreb, 14. svibnja 2015.

Ministar

prim. Siniša Varga, dr. med. dent., v. r.
### NN 58/2015 (28.5.2015.), Ispravak Strateškog plana Hrvatske zaklade za znanost 2014. - 2018.

HRVATSKI SABOR

1145

Nakon izvršenog uspoređivanja s izvornim tekstom utvrđena je pogreška u Strateškom planu Hrvatske zaklade za znanost 2014. – 2018. koji je objavljen u »Narodnim novinama« broj 47 od 28. travnja 2015. te se daje

ISPRAVAK

STRATEŠKOG PLANA HRVATSKE ZAKLADE ZA ZNANOST 2014. – 2018.

U poglavlju pod nazivom: »Strateški okvir: značaj i uloga znanstvenih istraživanja«, potpoglavlju: »Ključni čimbenik razvoja društva je znanje. Istraživanja stvaraju znanje.«, na kraju četvrtog odlomka treba stajati fusnota: »1 Strategija obrazovanja, znanosti i tehnologije, Vlada RH, 2014.«.

Fusnote od 1. do 7. trebaju nositi oznake od 2. do 8.

U poglavlju pod nazivom: »Strateški ciljevi Zaklade u razdoblju 2014. – 2018.« u prvom odlomku iza druge rečenice treba stajati fusnota: »9Strategija obrazovanja, znanosti i tehnologije, Vlada RH, 2014.«.

Fusnote od 8. do 10. trebaju nositi oznake od 10. do 12.

U poglavlju pod nazivom: »Strateški ciljevi Zaklade u razdoblju 2014. – 2018.« potpoglavlju: »Mjera 2« iza prvog odlomka treba stajati fusnota: »13 Strategija obrazovanja, znanosti i tehnologije, Vlada RH, 2014.«.

Fusnote od 11. do 14. trebaju nositi oznake od 14. do 17.

Klasa: 021-12/14-09/24

Zagreb, 22. svibnja 2015.

Tajnica

Hrvatskoga sabora

dr. sc. Lidija Bagarić, v. r.
### NN 59/2015 (29.5.2015.), Odluka o postavljanju izvanrednog i opunomoćenog veleposlanika Republike Hrvatske u Irskoj, sa sjedištem u Dublinu

59 29.05.2015 Odluka o postavljanju izvanrednog i opunomoćenog veleposlanika Republike Hrvatske u Irskoj, sa sjedištem u Dublinu

PREDSJEDNICA REPUBLIKE HRVATSKE

1146

Na temelju odredbe članka 99. stavka 3. Ustava Republike Hrvatske (»Narodne novine« broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/1401/08, urbroj: 5030115/1-15-08 od 15. svibnja 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IVAN MAŠINA postavlja se za izvanrednog i opunomoćenog veleposlanika Republike Hrvatske u Irskoj, sa sjedištem u Dublinu.

Ova Odluka stupa na snagu 1. srpnja 2015. godine.

Klasa: 018-07/15-02/19
Urbroj: 71-05-03/1-15-2
Zagreb, 21. svibnja 2015.

Predsjednica
Republike Hrvatske
Kolinda Grabar-Kitarović, v. r.
### NN 59/2015 (29.5.2015.), Odluka o postavljanju izvanrednog i opunomoćenog veleposlanika Republike Hrvatske u Kraljevini Norveškoj, sa sjedištem u Oslu

PREDSJEDNICA REPUBLIKE HRVATSKE

1147

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/1401/14, urbroj: 5030115/1-15-08 od 15. svibnja 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. HRVOJE MARUŠIĆ postavlja se za izvanrednog i opunomoćenog veleposlanika Republike Hrvatske u Kraljevini Norveškoj, sa sjedištem u Oslu.

Ova Odluka stupa na snagu 15. kolovoza 2015. godine.

Klasa: 018-07/15-02/20

Urbroj: 71-05-03/1-15-2

Zagreb, 21. svibnja 2015.

Predsjednica

Republike Hrvatske

Kolinda Grabar-Kitarović, v. r.
### NN 59/2015 (29.5.2015.), Odluka o postavljanju izvanredne i opunomoćene veleposlanice Republike Hrvatske u Republici Makedoniji, sa sjedištem u Skopju

PREDSJEDNICA REPUBLIKE HRVATSKE

1148

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/1401/10, urbroj: 5030115/1-15-08 od 15. svibnja 2015., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

DANIJELA BARIŠIĆ postavlja se za izvanrednu i opunomoćenu veleposlanicu Republike Hrvatske u Republici Makedoniji, sa sjedištem u Skopju.

Ova Odluka stupa na snagu 15. kolovoza 2015. godine.

Klasa: 018-07/1 5-02/21

Urbroj: 71-05-03/1-15-2

Zagreb, 21. svibnja 2015.

Predsjednica

Republike Hrvatske

Kolinda Grabar-Kitarović, v. r.
### NN 59/2015 (29.5.2015.), Odluka o postavljanju izvanredne i opunomoćene veleposlanice Republike Hrvatske u Republici Austriji, sa sjedištem u Beču

PREDSJEDNICA REPUBLIKE HRVATSKE

1149

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/1401/09, urbroj: 5030115/1-15-08 od 15. svibnja 2015., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

Dr. sc. VESNA CVJETKOVIĆ postavlja se za izvanrednu i opunomoćenu veleposlanicu Republike Hrvatske u Republici Austriji, sa sjedištem u Beču.

Ova Odluka stupa na snagu 15. kolovoza 2015. godine.

Klasa: 018-07/15-02/22

Urbroj: 71-05-03/1-15-2

Zagreb, 21. svibnja 2015.

Predsjednica

Republike Hrvatske

Kolinda Grabar-Kitarović, v. r.
### NN 59/2015 (29.5.2015.), Pravilnik o sadržaju, obliku i načinu vođenja evidencije postupanja ribarskih inspektora

59 29.05.2015 Pravilnik o sadržaju, obliku i načinu vođenja evidencije postupanja ribarskih inspektora

MINISTARSTVO POLJOPRIVREDE

1150

Na temelju članka 72. stavka 2. Zakona o morskom ribarstvu (»Narodne novine«, br. 81/13, 14/14 i 152/14) i članka 68.h stavka 2. Zakona o slatkovodnom ribarstvu (»Narodne novine« br. 106/01, 7/03, 174/04, 10/05, 14/14), ministar poljoprivrede donosi

PRAVILNIK

O SADRŽAJU, OBLIKU I NAČINU VOĐENJA EVIDENCIJE POSTUPANJA RIBARSKIH INSPEKTORA

Članak 1.

Ovim se Pravilnikom propisuje sadržaj, oblik i način vođenja evidencije postupanja ribarskih inspektora.

Članak 2.

Evidencija postupanja ribarskih inspektora sadrži podatke o obavljenom inspekcijskom nadzoru (u daljnjem tekstu: nadzor), poduzetim radnjama i izrečenim mjerama tijekom i nakon nadzora te pismenima, a vodi se u elektroničkom obliku (u daljnjem tekstu: e-inspektor).

Članak 3.

Podaci iz e-inspektora vode se kao službene evidencije i unose se u aplikaciju Ministarstva (e-inspektor) na način utvrđen uputom za korištenje aplikacije.

Članak 4.

E-inspektor najmanje sadrži podatke o:

– obavljenim nadzorima,

– nazivu, sjedištu i vrsti subjekta nadzora,

– oznaci spisa predmeta prema propisima o uredskom poslovanju,

– vremenu početka i završetka nadzora,

– predmetu nadzora,

– izrečenim mjerama,

– postupanje po utvrđenom činjeničnom stanju (rješenja, optužni prijedlog, kaznena prijava i drugi akti),

– pravomoćno izrečenim prekršajnopravnim i kaznenopravnim sankcijama.

Članak 5.

(1) Podatke iz članka 4. ovoga Pravilnika upisuju ribarski inspektori za nadzore koje su obavili i odgovorni su za točnost unesenih podataka.

(2) Podatke iz članka 4. ovoga Pravilnika ribarski inspektori obvezani su upisati odmah ili u najkraćem mogućem roku nakon obavljenog nadzora ili druge aktivnosti u provedbi inspekcijskog postupka.

(3) Pismena, koja sadržava aplikacija iz članka 2. ovoga Pravilnika, ribarski inspektori obvezni su skenirati i pohraniti.

(4) Odluke pravomoćno izrečenih prekršajnopravnih i kaznenopravnih sankcija, ribarski inspektor obavezan je skenirati i pohraniti.

Članak 6.

(1) Pristup e-inspektoru omogućen je internetskom vezom.

(2) U slučaju da nije moguće uspostaviti internetsku vezu, ribarski inspektor dužan je rezervirati klasu i urudžbeni broj predmeta SMS-om, popuniti kontrolnu listu u papirnatom obliku te nakon dolaska u ured popuniti kontrolnu listu u elektronskom obliku.

Članak 7.

(1) Državni službenici nadređeni ribarskim inspektorima imaju pristup svim podacima iz e-inspektora.

(2) Iznimno od stavka 1. ovoga članka, ministar može ovlastiti drugog državnog službenika za pristup podacima iz e-inspektora.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/44
Urbroj: 525-13/1442-15-2
Zagreb, 21. svibnja 2015.

Ministar
Tihomir Jakovina, v. r.